Nafarroako Parlamentuko Mahaiak, 2022ko abenduaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroako 2019-2025 Desgaitasun Plana onetsi zenetik, laguntzako beharrizan handiak dituzten pertsonendako arreta soziosanitarioko adituen talderik edo sarerik sortzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 12an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2023 Desgaitasun Plana onetsi zenetik, laguntzako beharrizan handiak dituzten pertsonendako arreta soziosanitarioko adituen talderik edo sarerik sortu al da, osasun arloko profesionalei aholkua emateko kolektibo horiei arreta ematerakoan eta neurri berezien diseinuan laguntzeko?

2.- Baiezkoan, noiz sortu da eta noiz bildu da?

Iruñean, 2022ko abenduaren 7an

Foru parlamentaria: Jorge Esparza Garrido